CELEX: C2006/294/17
Language: sl
Date: 2006-12-02 00:00:00
Title: Zadeva C-17/05: Sodba Sodišča (veliki senat) z dne 3. oktobra 2006 (predlog za sprejetje predhodne odločbe Court of Appeal (Civil Division) — Združeno kraljestvo) — B. F. Cadman proti Health & Safety Executive (Socialna politika — Člen 141 ES — Načelo enakega plačila za moške in ženske — Delovna doba kot element določitve plačila — Objektivna utemeljitev — Dokazno breme)

2.12.2006   
            
            
               SL
            
            
               Uradni list Evropske unije
            
            
               C 294/10
            
         Sodba Sodišča (veliki senat) z dne 3. oktobra 2006 (predlog za sprejetje predhodne odločbe Court of Appeal (Civil Division) — Združeno kraljestvo) — B. F. Cadman proti Health & Safety Executive
   (Zadeva C-17/05) (1)
   
   (Socialna politika - Člen 141 ES - Načelo enakega plačila za moške in ženske - Delovna doba kot element določitve plačila - Objektivna utemeljitev - Dokazno breme)
   (2006/C 294/17)
   Jezik postopka: angleščina
   Predložitveno sodišče
   Court of Appeal (Civil Division)
   Stranke v postopku v glavni stvari
   
      Tožeča stranka: B. F. Cadman
   
      Tožena stranka: Health & Safety Executive
   
      Intervenient: Equal Opportunities Commission
   Predmet
   Predlog za sprejetje predhodne odločbe — Court of Appeal (Civil Division) — Razlaga člena 141 ES — Enako plačilo za moške in ženske — Trajanje zaposlitve kot merilo, ki se ga uporabi pri določanja plačilu in ki povzroči razlike glede na spol delavca.
   Izrek
   Člen 141 ES je treba razlagati tako, da kadar zaradi uporabe merila delovne dobe pri določitvi plačil za enako delo ali za delo enake vrednosti pride do razlik med delavkami in delavci, ki se jih primerja med seboj:
   
               —
            
            
               delodajalcu — ker je na splošno uporaba merila delovne dobe ustrezna za dosego legitimnega cilja, da se nagradijo pridobljene izkušnje, ki delavcu omogočajo boljše izvajanje njegovih nalog — ni treba posebej dokazati, da je uporaba tega merila glede zadevnega delovnega mesta ustrezna za dosego navedenega cilja, razen če delavec predloži dokaze, ki lahko v zvezi s tem vzbudijo resen dvom;
            
         
               —
            
            
               če je za določitev plačila uporabljen sistem razvrščanja delovnih mest, ki temelji na oceni dela, ki ga je treba opraviti, ni treba dokazati, da je posamezen delavec v upoštevnem obdobju pridobil izkušnje, ki mu omogočajo boljše opravljanje njegovega dela.
            
         
      (1)  UL C 69, 19.3.2005.